તો ભુવનેશ્વર કુમાર પણ કંઇ ઓછા નથી. તેમણે સૌ પ્રથમ ઇન્સ્ટાગ્રામ પર એક તસવીર મૂકી હતી અને તેના ઘણા દિવસો બાદ જાહેરાત કરી હતી કે તેઓ મેરઠની રહેવાસી નુપુર સાથે લગ્ન કરનાર છે. સોશ્યલ મીડિયા પર તેમણે પીઠી અને મહેંદીની તસવીરો પણ મુકી હતી, જે ખૂબ વાયરલ થઇ હતી. વળી ગુરૂવારે સવારે જ ઘોડે ચડેલ વરરાજા ભુવનેશ્વરની તસવીરો પણ વાયરલ થઇ હતી. 23 નવેમ્બરના રોજ મેરઠમાં લગ્ન બાદ એ જ દિવસે રિસેપ્શન પણ છે. ત્યાર બાદ 26 નવેમ્બરના રોજ તેમનું બીજું રિસેપ્શન બુલંદશહેરમાં થશે. ત્રીજું અને છેલ્લું રિસેપ્શન 30 નવેમ્બરના રોજ દિલ્હીમાં થનાર છે. આ રિસેપ્શન દિલ્હીની એક હોટલમાં રાખવામાં આવ્યું છે, જેમાં ટીમ ઇન્ડિયા પણ હાજરી આપે એવી શક્યતા છે.